প্রথম আলো : ম্যাচের ৮২ মিনিট পর্যন্ত ম্যাচে এগিয়ে ছিল রিয়াল। স্কোরে সমতাই ছিল কিন্তু খেলায় এগিয়ে ছিল রিয়াল। তবে স্বাগতিক রিয়াল নয়, রিয়াল ভায়াদোলিদ! রিয়াল মাদ্রিদের মাঠেও ছড়ি ঘোরাচ্ছিল দলটি। অন্তর্বর্তীকালীন কোচের অধীনেও সেই নিষ্প্রাণ মাদ্রিদ। আক্রমণের শেষভাগে এসে খেই হারিয়ে ফেরা এক দলকেই দেখা যাচ্ছিল আজ। কিন্তু পাঁচ মিনিটের মধ্যে ভাগ্য ঘুরে গেল দলটির। নিজেদের মাঠে ভায়াদোলিদকে ২-০ গোলে হারিয়ে স্বস্তি পেল রিয়াল মাদ্রিদ।